ایستانبول-دا سفرده اولان اوکراینانین آلت یاپی ناظیری اولکساندر کوبراکوو تورکیه-‌نین میللی ساوونما ناظیری حولوصی آکار ایله گؤروشوب.
هر ایکی ناظیر اوکراینا تاخیلی‌نین دونیا بازارینا داشینماسی مقصدیله یارادیلان کووردیناسیون مرکزینی زیارت ائدیب‌لر. داها سونرا مئدیایا بیرگه آچیقلاما وئریلیب.
تاخیل دهلیزی‌نین یارادیلماسی ایله باغلی سندین ایمضالانماسیندان تخمینن اوچ آیا یاخین واختین کئچدیگینی خاطیرلا‌دان ناظیر آکار بیلدیریب کی، اؤتن دؤورده عمومی‌لیکده 345 گمی اوکراینا لیمانلاریندان‌ 7 میلیون 700 مین تون‌دان چوخ تاخیل داشیییب.
تورکیه، روسیا، اوکراینا و بمت تمثیلچی‌لری‌نین بیرگه فعالیتی سایه‌سینده الده اولونان بو نتیجه‌نی هم اینسانی باخیمدان، هم ده تاخیل محصول‌لاری‌نین قیمتی‌نین آشاغی دوشمه‌سی نقطه-نظریندن اهمیتینی وورغولایان ناظیر آکار گؤرولن بو ایشلرین بوندان سونرا دیگر پروبلئم‌لرین حلی اوچون نمونه اولماسینی دیله‌ییب.
جمهور باشقانی رجب طیب ارددوغانین آتشکسه نایل اولماق، پروبلئمی دیپلوماتیک یول‌لارلا حل ائتمک سعی‌لرینه دقت چکن ناظیر ایشلرینی تورکیه پرزیدنتی‌نین بونونلا باغلی گؤستریش‌لرینه اویغون اولا‌راق داوام ائتدیردیک‌لرینی بیلدیریب.
اوکراینا‌لی ناظیر اؤز نؤوبه‌سینده تاخیل دهلیزی‌نین یارادیلماسینا و اسیر موبادیله‌سینده گؤستردیگی سعی‌لره گؤره تورکیه پرزیدنتینه میننتدارلیغینی ایفاده ائدیب.
